Document ID: 32004R0135

32004R0135
L 021/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 135/2004 НА КОМИСИЯТА
от 27 януари 2004 година
за допълнение на приложението към Регламент (ЕО) № 2400/96 за вписването на определени означения в „Регистър на защитените наименования за произход и защитените географски указания“ (Fraise du Périgord и Queso de Valdeón)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителни продукти (1), и по-специално член 6, параграфи 3 и 4 от него,
като има предвид, че:
(1)
Съгласно член 5 от Регламент (ЕИО) № 2081/92 Франция е изпратила до Комисията заявка за регистрация на означението „Fraise du Périgord“ като защитено географско указание, а Испания е изпратила до Комисията заявка за регистрация на означението „Queso de Valdeón“ като защитено географско указание.
(2)
В съответствие с член 6, параграф 1 от настоящия регламент е установено, че заявките отговарят на всички, посочени в него изисквания и по-специално, че съдържат цялата информация, която се изисква съгласно член 4 от него.
(3)
До Комисията няма изпратено възражение по смисъла на член 7 от Регламент (ЕИО) № 2081/92 след публикуването в Официален вестник на Европейския съюз (2) на означенията, посочени в приложението към настоящия регламент.
(4)
Следователно тези означения отговарят на изискванията за включване в „Регистър на защитените наименования за произход и защитените географски указания“ и трябва да се ползват с правна закрила на ниво Общност като защитени географски указания.
(5)
Приложението към настоящия регламент допълва приложението към Регламент (ЕО) № 2400/96 на Комисията (3),
ПРИЕ НАСТОЯЩИЯ РЕГЛАМЕНТ:
Член 1
Означенията, изброени в приложението към настоящия регламент, се добавят в приложението към Регламент (ЕО) № 2400/96 и се вписват като защитени географски указания (ЗГУ) в „Регистър на защитените наименования за произход и защитените географски указания“, предвиден в член 6, параграф 3 от Регламент (ЕИО) № 2081/92.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 януари 2004 година.

Labels: 3
18
17
6